Public procurement notice: Contract Award Notice
Published: 2017-06-30
Buyer: Železnice Slovenskej republiky, Bratislava v skrátenej forme „ŽSR“
Country: SK
Contract type: Services
Procedure: Negotiated without a prior call for competition
CPV classification: 48000000 | 72212140
Award criteria: Lowest price

Technical requirements: Železnice Slovenskej republiky – Železničné telekomunikácie Bratislava, Kováčska 3, 832 06 Bratislava.
Informačné systémy VDS,EDD,SGVD a SYMOZA sú kľúčovými IS pre zabezpečenie dopravných core bussines procesov obstarávateľa zabezpečenie prevádzkovania dráh, bezpečnosti dopravy na dráhe a organizácie dopravy na železničných dráhach. Tieto IS sú v nepretržitej prevádzke od roku 2006. Spoločnosť OLTIS je jediným dodávateľom predmetných IS a k nim súvisiacich licencií. Spoločnosť OLTIS na základe špecifických potrieb obstarávateľa v minulosti realizoval a odovzdal do produktívnej prevádzky množstvo významných úprav aplikačných modulov,rozšírení a rozhraní na okolité systémy. Od 7.7.2006 spoločnosť OLTIS zabezpečuje podporu produktívnej prevádzky systémov EDD a VDS, od 1.8.2009 zabezpečuje podporu produktívnej prevádzky systému SGVD a od 4.4.2012 zabezpečuje podporu produktívnej prevádzky systému SYMOZA. Obstarávateľovi bolo udelené právo uvedené IS používať, pričom nositeľom autorských práv je v súlade s autorským zákonom spoločnosť OLTIS. V prípade obstarávania nových IS, ktoré by nahradili súčasné IS a zároveň by zabezpečili všetky požadované bezpečnostné, predpisové a legislatívne ustanovenia je potrebné zo strany nového dodávateľa zabezpečiť podrobnú analýzu IT prostredia ŽSR a navrhnúť nové riešenie s rozhraním na už existujúce IS,implementovať nové riešenie a vykonať zložitý proces testovania. Po implementácii nových IS by z dôvodu bezpečnosti museli byť prevádzkované paralelne obidva IS (existujúce aj nové riešenie). Počas paralelnej prevádzky musí byť zmluvne zabezpečená podpora a údržba prevádzky existujúcich IS. Zabezpečenie podpory pre uvedené systémy dodávateľom OLTIS predstavuje cca 45 % z predpokladanej hodnoty prevádzky. Toto riešenie je časovo a finančne veľmi náročné. Z dôvodu šetrenia investičných zdrojov obstarávateľa je ekonomicky výhodnejšie zabezpečiť rozvojové požiadavky a podporu existujúceho systému ako dodávku nového komplexného riešenia.
Obstarávateľ požaduje plnohodnotné zabezpečenie podpory prevádzkovaných IS a zároveň rozvoj a doplnenie nových funkcionalít do jednotlivých modulov vyplývajúcich z požiadaviek odborných zložiek obstarávateľa. Realizácia aplikačnej podpory a rozvoj funkcionality nie je možný bez zásahu do prevádzkovaných systémov a zdrojových kódov. Obstarávateľ nemá k dispozícii zdrojové kódy k predmetným IS, z toho dôvodu nie je možné zadať požiadavky na rozširovanie funkcionalít, ktoré vyžadujú zásah do zdrojových kódov,tretím stranám.
V súlade s § 57 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ ruší použitý postup zadávania zákazky po tom, čo sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od obstarávateľa požadovať, aby vo verejnom obstarávaní pokračoval. Obstarávateľ po uverejnení oznámenia o dobrovoľnej transparentnosti ex ante vo Vestníku verejného obstarávania č. 45/2017 zo dňa 3.3.2017 pod značkou 2704-DES pri spätnej kontrole identifikoval, že bolo uverejnené chybné odôvodnenie použitia postupu priameho rokovacieho konania pri zadávaní zákazky, ktorej predmetom má byť rozvoj programového vybavenia IS VDS, BDD, SGVD, SYMOZA a ich údržba a podpora prevádzky. V oznámení o dobrovoľnej transparentnosti ex ante bolo chybne uverejnené odôvodnenie postupu priameho rokovacieho konania potreba zabezpečiť ochranu výlučných práv. V predmetnom oznámení o dobrovoľnej transparentnosti ex ante malo byt' správne uvedené, že hospodárska súťaž neexistuje z technických dôvodov spolu s príslušným odôvodnením použitia postupu priameho rokovacieho konania. Ide teda o dôvod hodný osobitného zreteľa, pre ktorý nie je možné pokračovať v tomto verejnom obstarávaní, nakoľko týmto konaním došlo k porušeniu princípu transparentnosti v zmysle ktorého je obstarávateľ v oznámení o dobrovoľnej transparentnosti ex ante povinný uviesť objektívny dôvod, pre ktorý pri zadávaní zákazky bol použitý postup priameho rokovacieho konania, čo v danom prípade nebolo splnené. Na pôvodný predmet zákazky bude pri opätovnom zadávaní zákazky použitý postup priameho rokovacieho konania.